burgasdotpro/wikipedia huggingface dataset:
NGC 1999

NGC 1999 je prachová jasná difúzna hmlovina. Je to reflexná hmlovina a odráža svetlo premennej hviezdy V380. Je vzdialená 1500 ly a nachádza sa v súhvezdí Orión.
Hmlovinu zatemňuje tmavé mračno, ktoré je v skutočnosti kondenzáciou chladného molekulárneho plynu a prachu takého hrubého a hustého, že neprepúšťa svetlo. Útvar pripomína tmavé obrátené písmeno T. Z našej perspektívy sa toto mračno nachádza pred hmlovinou. Z mračna sa v budúcnosti pravdepodobne budú formovať nové hviezdy.
NGC 2403

NGC 2043 je špirálová galaxia vzdialená 11 miliónov svetelných rokov v súhvezdí Žirafa. Objavil ju William Herschel v roku 1788 a je členom skupiny galaxií M81.
M 81 (skupina galaxií)

Skupina galaxií M81 je jedna z najbližších skupín galaxií od Miestnej skupiny galaxií.
Skupina galaxií

Skupina galaxií je fyzické zoskupenie obyčajne niekoľkých desiatok galaxií, ktoré sú gravitačne viazané a môžu vytvárať menšie skupinky trpaslíčích galaxií okolo obrích galaxií. 
Naša Galaxia patrí do Miestnej skupiny galaxií, pričom je druhá najväčšia v Miestnej skupine po Galaxii Androméda. Tieto dve galaxie majú okolo seba veľa menších, satelitných, väčšinou trpaslíčích eliptických alebo nepravidelných galaxií.
Kopa galaxií

Kopa galaxií je gravitačné zoskupenie stoviek až tisícov galaxií, na rozdiel od skupiny galaxií, ktorá obsahuje iba desiatky galaxií.
Obria galaxia

Obria galaxia je veľmi veľká galaxia s priemerom minimálne 100.000 svetelných rokov a minimálne 100 miliardami hviezd. Medzi obrie galaxie patria eliptické a špirálové galaxie. Nepravidelné obrie galaxie sú veľmi zriedkavé. Medzi obrie galaxie patrí aj naša Galaxia a Galaxia Androméda.
Kužeľosečka

Kužeľosečka je rovinná krivka, ktorá vznikne prierezom rotačnej kužeľovej plochy s rovinou neprechádzajúcou jej vrcholom. Podľa sklonu roviny rezu vzhľadom na rotačnú os kužeľovej plochy vzniká kružnica, elipsa, parabola a hyperbola. 
Iná definícia kužeľosečiek:
Parabola

Parabola je druh kužeľosečky. Je to rez kužeľovej plochy rovinou, ktorá je rovnobežná s práve jednou povrchovou priamkou kužeľovej plochy.
Parabola je množina bodov v rovine, ktoré majú rovnakú vzdialenosť od pevného bodu F (ohnisko paraboly) a pevnej priamky d (riadiaca priamka).
Matematické vyjadrenia.
("x"0, "y"0) sú súradnice, "p" je tzv. "parameter" paraboly, rovný vzdialenosti ohniska "F" od riadiacej priamky "d". Parabola má ohnisko v bode ("x"0, "y"0 + "p") a riadiacu priamku "y" = "y"0 − "p".
Hyperbola (matematika)

Hyperbola je druh kužeľosečky. Je to rez kužeľovej plochy rovinou, ktorá je nerovnobežná s osou kužeľovej plochy a uhol ktorý zviera s osou je menší ako uhol priamky, ktorej rotáciou kužeľová plocha vznikla, zvieraný s osou kužeľovej plochy.
Analyticky možno hyperbolu vyjadriť vzťahom: x=a/y+b, kde a a b sú konštanty a a sa nerovná nule, alebo takto:
Je tiež spojená: formula_2
Hyperbola je množina bodov v rovine, ktoré majú od dvoch pevných bodov stály rozdiel vzdialeností.
Hyperbola v karteziánskych súradniciach:
F1, F2 – ohniská hyperboly 
A, B – vrcholy hyperboly 
a – dĺžka hlavnej polosi 
b – dĺžka vedľajšej polosi 
c=F1_center=F2_center=sqrt(a2+b2)= lineárna excentricita 
c/a= číselná excentricita
Lineárna excentricita elipsy alebo hyperboly, označená c, je vzdialenosť medzi jej stredom a jedným z jeho dvoch ohnísk.
Číselná excentricita môže byť definovaná ako pomer lineárnej excentricity c k dĺžke hlavnej polosi a, to znamená e = c/a. (Chýba centrum, lineárna excentricita pre paraboly nie je definovaná.)hyperbola
NGC 3109

NGC 3109 je malá nepravidelná galaxia vzdialená 4,5 až 4,9 milióna ly v súhvezdí Hydra.
Harry Potter a Kameň mudrcov (kniha)

Harry Potter a Kameň mudrcov () je prvý diel série ôsmich kníh o osude chlapca Harryho Pottera, mladého čarodejníka. Autorkou knihy je anglická spisovateľka Joanne Kathleen Rowlingová. Kniha bola prvýkrát publikovaná v roku 1997 v anglickom vydavateľstve Bloomsbury. Na Slovensku vyšla v roku 2000. Na základe knihy bol natočený rovnomenný film.
Kniha i film boli v Spojených štátoch uvedené na trh pod zmeneným názvom "Harry Potter and the Sorcerer's Stone" (doslova "Harry Potter a Kameň čarodejníkov"), údajne kvôli tomu, že cieľová veková skupina zákazníkov sa viac zaujíma o tituly, ktoré obsahujú slovo čarodejník ako slovo filozof ("Philosopher"). Americké vydavateľstvo Scholastic takisto „preložilo“ text knihy do americkej angličtiny - zmenilo výslovnosť mnohých slov a fráz použitých v knihe, za čo ho kritizovali mnohí čitatelia. Denník New York Times 10. júla 2000 dokonca publikoval článok "Harry Potter, Minus a Certain Flavour", v ktorom ostro kritizoval toto rozhodnutie vydavateľstva. .
Zaujímavosti.
Názov knihy sa vzťahuje ku kameňu mudrcov, ktorý bol v minulosti vyhľadávaný alchymistami, údajne vďaka svojim schopnostiam meniť kovy na zlato a zabezpečiť svojmu držiteľovi nesmrteľnosť.
Harry Potter a Tajomná komnata (kniha)

Harry Potter a Tajomná komnata je druhý diel zo série ôsmich kníh o Harrym Potterovi. Knihu napísala anglická spisovateľka Joanne Kathleen Rowlingová v roku 1999 vo vydavateľstve Bloomsbury. Na Slovensku vyšla v roku 2001.
Dej.
Dej knihy sa odohráva od augusta 1992 do júna 1993 v Spojenom kráľovstve. Hlavná zápletka sa točí okolo čarodejníckeho učňa Harryho Pottera, ktorý študuje na Rokfortskej škole čarov a kúziel. Kniha priamo nadväzuje na prvú časť Harry Potter a kameň mudrcov pričom dej začína počas prázdnin. Harry je upozornený domácim škriatkom Dobbym, že je v nebezpečenstve a nesmie sa vrátiť na Rokfort. To ale Harry odmieta a preto Dobby skazí dôležitú pracovnú večeru Harryho strýka Vernona Dursleyho, za čo ho Dursleyovci zavrú do izby a zamrežujú mu okno. Dobby, v nádeji, že Harry Potter sa nevráti na Rokfort, zabavoval celé leto Harryho listy od priateľov. Raz v noci ale pre Harryho príde jeho kamarát Ron Weasley aj so svojimi bratmi Fredom a Georgom na lietajúcom aute. Dobbyho pokusy o to aby sa Harry nevystavoval nebezpečiu na Rokforte ale neprestávajú a tak sa kvôli nemu, ale aj kvôli sebe Harry aj s kamarátmi často dostávajú do problémov. Dej ďalej mapuje Harryho štúdium druhého ročníka na Rokforte. Na Rokforte sa dejú čudné veci. Slizolinov potomok otvoril Tajomnú komnatu a Harry spolu s priateľmi sa tomuto nebezpečiu musia postaviť čelom.
Dynamic-link library

DLL (angl. Dynamic Link Library) je skratka pre dynamicky spojenú knižnicu. Táto knižnica sa používa po operačným systémom Windows od firmy Microsoft. Knižnice tohto typu zvyčajne majú koncovku DLL, OCX (knižnice s ovládacím prvkom ActiveX) alebo ICL (knižnice, ktoré obsahujú len ikony).
Revúca (prítok Váhu)

Revúca je rieka na severnom Slovensku, tečie územím okresu Ružomberok. Je významnou ľavostrannou zdrojnicou Váhu na jeho hornom toku, meria a je tokom III. rádu.
Opis toku.
Pramení na liptovskej strane Veľkej Fatry na juhovýchodnom svahu vrchu Ostredok () v nadmorskej výške približne Sprvu tečie východným smerom, preteká Suchou dolinou a oblúkom sa stáča na severovýchod. Jej bystriny pretekajú obcou Liptovské Revúce a v katastrálnom území obce Liptovská Osada priberá vedľajšie prítoky z Nízkych Tatier. Sú to prítoky Korytnica a Lúžňanka. Od tohto bodu tok Revúcej smeruje na sever, mohutnie priberaním ďalších menších prítokov z pohorí Nízke Tatry sprava a Veľkej Fatry zľava, medzi ktorými vytvára ich prirodzenú hranicu. Revúca vymodelovala Revúcku dolinu, ktorá dosahuje dĺžku približne . Po prekonaní veľkého počtu zákrut na jej strednom toku, rieka pokračuje cez rekreačnú oblasť Podsuchá ďalej na sever. Na tomto úseku sa nachádzajú vodné diela v podobe stavidiel, ktoré slúžia na vodohospodárske, ale aj hospodárske účely. Ide najmä o odchov pstruhov dúhových v lokalite Bohúnka. Približne o dva kilometre ďalej Revúca vteká na územie ružomberskej mestskej časti Biely Potok, kde badať súvislejšiu úpravu koryta rieky. Po opustení Bieleho Potoka vstupuje do Liptovskej kotliny a opätovne prekonáva sústavu početných stavidiel a kaskád priamo na území mesta Ružomberok, kde ústi do rieky Váh ako jeho ľavostranný prítok v nadmorskej výške cca 
Povodie Revúcej podľa prítokov (v smere toku).
Revúca (P – pravostranný prítok, Ľ – ľavostranný prítok)
História hospodárskeho využitia.
V minulosti sa tok Revúcej využíval na splavovanie dreva, o čom svedčí aj vodné dielo v podobe zadržiavacej priehrady v katastrálnom území obce Korytnica vedľa cesty Ružomberok – Banská Bystrica. Nahromadená voda v priehrade sa nárazovito vypúšťala, čím sa vytvoril dostatočne silný prúd vody na splavenie dreva z Revúckej doliny až do Ružomberka, odkiaľ sa splavovalo po Váhu ďalej, alebo sa spracovávalo v miestnych papierňach. Neskôr túto funkciu vykonávala úzkorozchodná železnica Ružomberok – Korytnica, ktorá bola sprevádzkovaná v roku 1908.
Fauna.
Revúca ja bohatá na ryby a drobné kôrovce. Z rýb sa najčastejšie vyskytujú pstruhovité ryby ako pstruh potočný a pstruh dúhový, ktorého chovná stanica sa nachádza v lokalite Bohúnka. Okrem pstruhovitých rýb je tu bohatý výskyt hlaváča obyčajného a drobných rybiek – ihličiek. V jej ústí sa nachádza významné neresisko hlavátky obyčajnej.
Hadrián VI.

Hadrián VI., vlastným menom Adrian Florisz Boeyens, priezviskom Dedel (niekedy uvádzaný aj "Adriaan", "Adrian Florens") (* 2. marec 1459, Utrecht, Nizozemsko – † 14. september 1523, Rím), bol 218. pápežom od 9. januára 1522 do 14. septembra 1523.
Pôvodom bol Holanďan. Bol vychovávateľom cisára Karola V. Ako jediný renesančný pápež sa vážne pokúsil o reformu cirkvi. Preto nebol obľúbený, a keď 14. septembra 1523 zomrel, rímska mládež jeho smrť búrlivo oslavovala. Pravdepodobne bol otrávený.
Klement VIII. (pápež)

Klement VIII., vlastným menom Ippolito Aldobrandini (* 24. február 1536 – † 3. marec 1605) bol v rokoch 1592 až 1605 231. pápežom.
Vyštudoval práva a pôsobil ako právnik. Kardinálom ho menoval pápež Gregor XIII. Po smrti Inocenta IX. sa 30. januára 1592 stal novým pápežom. Trpel dnou, ktorá ho v neskorších rokoch pripútala k posteli.
Telestomatológia

Telestomatológia označuje použitie informačných technológií a telekomunikácií pre dentálnu starostlivosť, konzultácie, edukáciu a informovanosť verejnosti podobnou formou ako telezdravie a telemedicína.
Externý odkaz.
http://www2.telemedtoday.com/articles/smileforthecamera.shtml
Výnos (bridž)

Výnos je vynesenie prvej karty do zdvihu hráčom, ktorý naposledy získal zdvih. 
Do prvého zdvihu vynáša hráč po ľavici hlavného hráča. Prvý výnos sa nazýva štart.
Štart je veľmi často rozhodujúci pre splnenie alebo porazenie vylicitovaného záväzku. Po zlom štarte môže hlavný hráč záväzok splniť aj s prípadnými nadzdvihmi, po dobrom štarte je často bezmocný.
Aby obrancovia mohli efektívne brániť mali by mať dohodnuté výnosové konvencie, na základe ktorých počas hry získavajú presnejšiu informáciu o partnerovom liste a následne aj o liste hlavného hráča.
Prirodzené výnosy.
x označuje karty od 9 po 2, ak je x-sov viac prvý je najväčšia karta a posledný najmenšia
H je honér okrem esa - KQJ10
Nelahozeves

Nelahozeves je obec v Česku, ležiaca na ľavom brehu rieky Vltavy, 25 km severne od Prahy. Má 1231 obyvateľov (2004).
Najstaršia písomná zmienka o Nelahozevsi je z roku 1352. V obci bol troj-krídly renesančný zámok s arkádami na dvore. Bol postavený v 16. storočí Floriánom Griespechom z Griespach. Od 1623 budovu vlastnila rodina Lobkowicza. Časť s kolekcie obrazov ktorú vlastnila rodina Lobkowicza je uložená v kaštieli, vrátane prác Velázqueza, Canalletta, Bruegela, Rubensa a iných.
Narodil sa tu skladateľ Antonín Dvořák.
Stála konferencia občianskeho inštitútu

Stála konferencia občianskeho inštitútu (SKOI) je občianske združenie pôsobiace na Slovensku od roku 1993, ktorého cieľom je vzdelávacia a osvetová činnosť v oblasti demokracie a občianskych práv.
Vznik Stálej konferencie občianskeho inštitútu.
SKOI vznikla koncom roku 1993 ako reakcia na politický vývoj na Slovensku po voľbách v roku 1992. Verejnosť proti násiliu, vedúca politická sila nežnej revolúcie na Slovensku v roku 1989, sa pred parlamentnými voľbami v roku 1992 rozpadla na dve časti: Hnutie za demokratické Slovensko vedené Vladimírom Mečiarom (HZDS) a Občiansku demokratickú úniu (ODÚ). Kým HZDS voľby s veľkým náskokom vyhralo, ODÚ získala iba 4,04 % a nedostala sa do parlamentu, napriek tomu, že za ňu kandidovalo niekoľko členov vlády. Onedlho po neúspechu vo voľbách strana zanikla.
Medzi zakladateľov SKOI patrili práve bývalí členovia VPN a ODÚ. V abecednom poradí sú to: Ján Bencúr, Bohuslav Beňo, Vladimír Čečetka, Jozef Dančo, Martin Demeš, Emil Ehrenberger, Ján Hacaj, Pavol Hoffman, Jozef Hübel, Cyprián Juráň, Pavol Košťál, Kevin Kotrus, Jozef Kučerák, Ján Langoš, Gustáv Matijek, Ivan Mikloš, László Nagy, Vladimír Ondruš, Martin Porubjak, Anton Prokain, Ladislav Snopko, Marcel Strýko, František Šebej, Milan Šútovec, Peter Tatár, Ernest Valko, Anton Vavro, Oskár Világi, Hana Volková-Zemanová, Helena Woleková a Peter Zajac.
Názov Stálej konferencie občianskeho inštitútu.
Podľa lexikónu je inštitút okrem iného aj spoločenstvo ľudí, združených na základe spoločne vyznávaných hodnôt. Podľa vlastného vysvetlenia SKOI jeho členovia, priaznivci a sympatizanti vyznávajú hodnoty liberálnej demokracie, ktoré tvoria základ občianskej spoločnosti. Názov Stála konferencia signalizuje, že ľudia združení v Občianskom inštitúte sa rozhodli čo najčastejšie sa schádzať a diskutovať o problémoch demokracie na Slovensku.
Občianska demokratická únia

Občianska demokratická únia (ODÚ) bola politická strana, ktorá pôsobila na Slovensku krátke obdobie na začiatku 90-tych rokov 20. storočia.
Občianska demokratická únia vznikla v roku 1991 ako jeden zo subjektov, na ktoré sa rozpadla Verejnosť proti násiliu. Druhým subjektom bolo Hnutie za demokratické Slovensko vedené Vladimírom Mečiarom (HZDS). V parlamentných voľbách v roku 1992, ktoré vyhralo práve HZDS, získala ODÚ iba 4,04 % a nedostala sa do parlamentu, napriek tomu, že za ňu kandidovalo niekoľko členov vlády. Onedlho po neúspechu vo voľbách strana zanikla.
Výnos

Výnos môže byť:
Peter Osuský

MUDr. Peter Osuský, CSc. (* 11. október 1953, Bratislava) je poslanec Národnej rady Slovenskej republiky, poslanec miestneho zastupiteľstva bratislavskej mestskej časti Staré Mesto, vysokoškolský pedagóg a lekár, bývalý prodekan Lekárskej fakulty Univerzity Komenského a bývalý prorektor Univerzity Komenského v Bratislave. Je spoluautorom viacerých odborných monografií a člen autorského kolektívu Encyklopédia Beliana, nositeľ Zlatej Jánskeho plakety. Je členom Slovenskej olympijskej akadémie a Slovenského olympijského výboru. V rokoch 19911995 bol predsedom Zväzu slovenských filatelistov. Peter Osuský je ženatý a má 4 deti.
Profesionálna kariéra.
Peter Osuský je spoluautorom viacerých odborných monografií a členom autorského kolektívu Encyclopaedia Beliana.
Luxemburský palác

Luxemburský palác () je palác v Paríži zo začiatku 17. storočia, od roku 1800 je sídlom francúzskeho Senátu.
K palácu patrí aj 25 hektárový park s parterom a početnými jazierkami.
Dejiny.
Objednala si ho francúzska kráľovná Mária Medicejská v roku 1615 u architekta Salomon de Brosse ako prestavbu vidieckeho domu z roku 1546, zvaného "Petit Luxembourg", ktorý predtým patril šľachticovi menom „François, vojvoda z Piney-Luxembourg“ (odtiaľ pochádza názov).
Hyperbola (literatúra)

Hyperbola alebo zveličenie je slovné spojenie, tróp, vyznačujúce sa expresívnym (zveličovacím) významom. Zveličuje sa určitý rys s cieľom jeho emocionálneho alebo významového zvýraznenia.
Príklad: Hrdé, vysočizné topole
Opakom hyperboly je litotes.
Parabola (rozlišovacia stránka)

Parabola môže byť:
Ultramikroskop

Ultramikroskop je druh mikroskopu. Zvláštny je tým, že obsahuje aparatúru, pomocou ktorej sa skúmaný materiál osvetľuje svetelným bodom umiestneným v pravých uhloch voči rovine objektívu s ohniskom priamo pod ním. Z ohybu svetla sa zisťuje prítomnosť veľmi malých čiastočiek, ktoré sú menšie ako rozlišovacia schopnosť mikroskopu. 
Používa sa najmä pri štúdiu Brownovho pohybu v koloidných roztokoch.
Crotram

CROTRAM je konzorcium troch chorvátskych spoločností, ktoré vyrába prvú chorvátsku nízkopodlažnú električku TMK 2200. Jeden z mála výrobcov takýchto električiek vo svete.
Účastnícke spoločnosti sú: 
Konzorcium dodáva TMK 2200 mestu Záhreb (doteraz 10, zvyšných 60 do roku 2007). Záujem prejavili už viaceré zahraničné mestá.
Zoznam poslancov Trenčianskeho samosprávneho kraja (2005 – 2009)

Zoznam poslancov Trenčianskeho samosprávneho kraja zvolených vo volebnom období 2005–2009.
Antická veda

Antická veda je súčasť starovekej vedy a antickej kultúry. Antickú vedu vytvorili Gréci, a to ako vedu teoretickú, pestovanú pre ňu samu, z rozkoše poznania (pozri: grécka veda).
Externé odkazy.
FILIT Zdroj, z ktorého (pôvodne) čerpal tento článok
Arabská veda

Arabská veda je jedna z hlavných zložiek arabskej kultúry, ktorá pozostávala z tzv. domácich vied, ako boli výklad a čítanie Koránu, náuka o Prorokových výrokoch (hadis), arabská gramatika, arabská rétorika, arabská metrika a pod. V domácich vedách vynikal islamský východ. Druhú časť arabskej vedy tvoria tzv. cudzie vedy, t. j. disciplíny, ktorých základy sa Arabi pôvodne osvojili od okolitých národov. Sem patrila najmä arabská geografia, arabská astronómia, arabská matematika, arabská botanika, arabská medicína a arabská filozofia.
Duchovná veda

Duchovná veda (z nem. "Geisteswissenschaft") alebo humanitná veda je veda o niektorej skupine produktov duchovných procesov, napr. veda o práve, etika, umenoveda, jazykoveda, religionistika, pedagogika a pod.
Pojem "duchovná veda" pochádza z nemčiny a tam zas pôvodne z anglického „moral sciences“. V anglickom kultúrnom okruhu mu približne zodpovedá pojem „humanities“ (humanistika) alebo „social sciences“ (spoločenské vedy), vo francúzskom „lettres“ alebo "sciences humaines" (humánne vedy), v slovenskom sa so sporným vymedzením používajú pojmy duchovná veda, humanitná veda, spoločensko-humanitná veda, humanistika či spoločenská veda.
Zoznam humanitných vied podľa MŠ SR.
Medzi humanitné vedy sa podľa Ministerstva školstva SR radia nasledovné podskupiny odborov a samotné odbory :
Bibliografická veda

Bibliografická veda je veda o bibliografii ako spoločenskom jave, čiže veda, ktorá odhaľuje všeobecné zákonitosti bibliografických javov a postupne vytvára ich objektívne pravdivý obraz, ktorý umožňuje nielen ich racionálne pochopenie, ale aj praktické osvojenie. Jadrom tohto procesu je zovšeobecňovanie praxe, t. j. pretváranie sumy empirických poznatkov do všeobecných foriem a ich vyjadrovanie logickým systémom pojmov a kategórií. Bibliografická veda skúma bibliografické javy systematicky, historicky a metodologicky, v súlade s čím sa rozlišujú tri základné disciplíny bibliografickej vedy; čiže teória bibliografie, dejiny bibliografie a metodika bibliografie.
Externé odkazy.
FILIT Zdroj, z ktorého (pôvodne) čerpal tento článok
Eidetická veda

Eidetická veda (zo = z formy, = forma, výzor) je veda o podstate na rozdiel od vedy o faktoch. Podľa Edmunda Husserla je to veda o esenciách.
Jeden z 18 zmyslových receptorov človeka (podľa B. Simplesa) je eidetická predstavivosť, kde druhom podnetu je neuroelektrické uchovávanie predstáv.
Externé odkazy.
FILIT Zdroj, z ktorého (pôvodne) čerpal tento článok
Empirická veda

Empirická veda je veda, ktorá sa opiera o skúsenosť, empíriu.
Exaktná veda

Exaktná veda (exaktný - z lat. vedecky presný, prísne vedecký) je veda, ktorá má vypracovanú presnú metódu (obyčajne prírodná veda).
Finančná veda

Finančná veda je súborný vedný odbor, ktorý teoreticky skúma ekonomiku štátnych financií a rozdelenie daňového bremena, finančné právo, finančnú matematiku, finančnú štatistiku a dejiny finančných sústav; ekonomika financií, ktorá teoreticky skúma spôsoby obstarávania a používania štátnych finančných prostriedkov na plnenie úloh štátu, najmä vydržovanie úradníckeho aparátu, armády a pod., ovplyvňovanie konjunktúry opatreniami finančnej politiky.
Externé odkazy.
FILIT Zdroj, z ktorého (pôvodne) čerpal tento článok
Formálna veda

Formálna veda je veda, ktorá skúma iba čistú formu, iba štruktúru súvislostí. Príkladom formálnej vedy je formálna logika.
Muzikológia

Muzikológia (iné názvy: hudobná veda, veda o hudbe, vedy o hudbe) je umenovedné odvetvie interdisciplinárnej povahy, ktoré zahrnuje hudobnú akustiku, organológiu, hudobnú fyziológiu, hudobnú psychológiu, hudobnú estetiku, hudobnú sociológiu, hudobnú filozofiu, hudobnú teóriu, hudobnú históriu, hudobnú grafiku, hudobnotextovú interpretáciu, hudobnú interpretáciu a hudobnú pedagogiku. Predmetom výskumu v muzikológii je hudba.
Idiografická veda

Idiografická veda je veda, ktorá sa zaoberá len jednorazovým, neopakovateľným dianím.
Jednotná veda

Jednotná veda (z ) je spájanie, vzájomné zosúlaďovanie a prezentovanie výkonov bádateľov z rôznych vedných oblastí na báze neutrálneho systému formúl, symboliky zbavenej nečistôt historických (prirodzených) jazykov a spoločnom systéme pojmov. O vedu v tomto zmysle, o jednotnú vedu, sa snažil Viedenský krúžok.
Idea jednotnej vedy je dedičkou mathesis universalis.
Podľa R. Carnapa je veda hierarchický systém vedeckých disciplín zakladajúci sa na konštitučnom systéme.
Jogová veda

Jogová veda alebo Jóga Šástra je veda, ktorá o. i. vypracovala určité pozitívne hygienické metódy pre mentálnu a telesnú hygienu, ktoré tvoria disciplínu označovanú v jogovom názvosloví krija joga. Joga Šástra vyžaduje od adepta jogy, aby k vyšším jogovým praktikám pristupoval až potom, keď sa na ne pripraví.
Humánna veda

Humánna veda je veda, ktorá sa zaoberá človekom. Vymedzenie voči duchovným vedám (spoločenským vedám) a prírodným vedám je často veľmi sporné. 
Patrí sem najmä psychológia, sociológia, pedagogika, politológia, sociálna psychológia, antropológia, humánna biológia, humánna medicína.
Kultúrna veda

Kultúrna veda (z nem. Kulturwissenschaft) je v užšom zmysle akákoľvek disciplína skúmajúca ľudskú kultúru alebo ľudské kultúry v užšom zmysle, teda najmä etnológia a etnografia (= v USA "cultural anthropology" = v UK „social anthropology“), kultúrna sociológia a kultúrna geografia.
V širšom zmysle je to humánna veda alebo duchovná veda (podobné pojmy sú humanistika, spoločenská veda), teda veda, ktorá sa zaoberá všetkým, čo vzniklo ľudským konaním a tvorbou a zároveň to prispieva k humanizácii človeka. O úplné synonymum so spoločenskou vedou nejde v tom zmysle, že spoločenská veda skúma výtvory človeka bez ohľadu na to, či prispievajú k humanizácii človeka.
Morálna veda

Morálna veda môže byť:
Novoveká veda

Novoveká veda je veda, ktorá sa rozvíja v intervale 17. stor. - 19. stor. Nasledovala po stredovekej vede a predchádzala vede súčasnej.
Novoveká veda sa rodí z francúzskeho kartezianizmu a anglického empirizmu.
Citát k novovekej vede: "Historicko-filozofická analýza newtonovskej fyziky ... ukázala, že klasická veda nie je bez „metafyzických“ predpokladov. E. Mach v práci Vývin mechaniky z historicko-kritického hľadiska poukázal na to, že Newtonova 'prírodná filozofia' nezískala svoje základné tvrdenia len induktívnou cestou, ale tie obsahujú i metafyzickú prímes, a teda platia len podmienečne: 'O absolútnom priestore a o absolútnom pohybe nemôže nikto nič povedať, sú to výlučne myšlienkové entity, ktoré nemožno podložiť skúsenosťou. Všetky princípy mechaniky sú ... skúsenosťami o relatívnych polohách a pohyboch telies.' "
Predstavitelia: Francis Bacon, René Descartes, Galileo Galilei, Isaac Newton
Externé odkazy.
FILIT Zdroj, z ktorého (pôvodne) čerpal tento článok
Právna veda

Právna veda (iné názvy: veda o práve, jurisprudencia) je vedecké skúmanie práva, a to jednak ako špecifického normatívneho systému, t. j. ako súboru právnych noriem, jednak ako takého, t. j. jeho pôvodu, formy a podstaty. Právo v tomto druhom zmysle potom skúma teória práva (čiže jurisprudencia). Právna veda je súčasťou predmetu právnej filozofie.
Poňatia právnej vedy.
Podľa rímskeho právnika Ulpiana je právna veda vedou o "veciach božských a ľudských" (tj. prenesene o normách náboženských a normách medziľudského správania sa - práve v bežnom zmysle), ako aj veda o "spravodlivom a nespravodlivom".
Jurisprudencia podľa Ulpiana je náuka o spravodlivom a nespravodlivom (iusti atque iniusti scientia).
Externé odkazy.
FILIT Zdroj, z ktorého pôvodne čerpal tento článok
Jurisprudencia

Jurisprudencia môže byť:
Teatrológia

Teatrológia alebo divadelná veda (z gréc. "théatron" - divadlo) je umenovedná disciplína, ktorú tvorí divadelná história, divadelná teória, divadelná kritika a divadelná metodológia. Špecifickou zvláštnosťou teatrológie je, že predmet teatrologického výskumu treba rekonštruovať. Artefakt divadla - divadelná inscenácia, v ktorom je určujúci herecký výkon, končí sa poslednou akciou na javisku a zostávajú o ňom už len sprostredkované svedectvá - vo forme kritík, fotografií alebo videozáznamov, zatiaľ čo sám artefakt vo svojej časovej a priestorovej podmienenosti prestal existovať.
Elektromagnet

Elektromagnet je elektromechanické zariadenie meniace elektrickú energiu na prácu resp. vyvodenie určitej sily. 
Elektromagnet využíva základný princíp elektromagnetickej indukcie - pri pohybe magnetického materiálu v cievke alebo v okolí vodiča vo vodiči vzniká elektrický prúd. Elektromagnet pracuje principiálne opačne, čiže pri pretekaní prúdu vodičom vzniká v jeho okolí magnetické pole, ktoré pôsobí na feromagnetické materiály silou. Táto sila je samozrejme úmerná prúdu tečúcemu vodičom.
Elektromagnet je súčasťou mnohých technických zariadení, ako napríklad: v technickej praxi sa používa elektromagnet na upevňovanie železných oceľových predmetov (napr. pri obrábaní, alebo ako kotva žeriavu). 
Elektromagnet spolu s pohyblivým feromagnetickým jadrom - kotvou - sa používa ako aktuátor - často nazývaný solenoid (čo presne je označenie pre valcovú cievku). Ďalšou aplikáciou v elektrotechnike je použitie elektromagnetu v relé, kde pohyb kotvy zabezpečuje zopnutie/rozopnutie kontaktov.
Skriptovací jazyk

Skriptovací jazyk je počítačový programovací jazyk pôvodne navrhnutý na uľahčenie (zautomatizovanie) operácií v počítači. V dobe vzniku tohto typu programovacieho jazyka sa nazýval aj "dávkový jazyk". Program v skriptovacom jazyku sa nazýva skript a je obvykle počas behu interpretovaný interpretrom, ale existujú aj kompilátory skriptovacích jazykov.
Mnohé skriptovacie jazyky sú sofistikované, ich nasadenie neraz prekračuje hranicu automatizovania operácií a používajú sa na písanie zložitejších programov. Skriptovací jazyk môžete nájsť na takmer každej úrovni počítačového systému. Využívajú sa napríklad v počítačových hrách, textových editoroch, sieťových aplikáciách a podobne.
Príklady skriptovacích jazykov: Perl, PHP, Python, Groovy, Ruby, Scala, JavaFX Script, JavaScript.
DOS

DOS (angl. Disk Operating System) je skratka (akronym) pre diskový operačný systém.
Cosmos 1

 "Cosmos 1" bol projekt americkej neziskovej spoločnosti Planetary Society, ktorého cieľom bolo vo vesmíre otestovať funkciu slnečnej plachetnice. V rámci projektu bola vypustená rovnomenná slnečná plachetnica bez posádky. Štart sa uskutočnil 21. júla 2005 o 19:46:09 UTC z ruskej vojenskej ponorky "Borisoglebsk" v Barentsovom mori. Zlyhanie nosnej rakety Volna však zabránilo dosiahnutiu predpokladanej obežnej dráhy.
Podľa pôvodného plánu mala byť na obežnej dráhe rozbalená veľká osemdielna slnečná plachta, na kterú mali tlačiť fotóny zo Slnka a tak udeľovať plavidlu zrýchlenie (podobne, ale omnoho slabšie, by pôsobil aj slnečný vietor). Ak by bola misia úspešná, išlo by o prvé použitie slnečnej plachty ako primárneho pohonu kozmického plavidla. Išlo by tiež o prvú kozmickú misiu vedenú súkromou organizáciou pre podporu výskumu kozmu. Rozpočet projektu bol 4 milióny USD.
Priebeh misie.
Plachetnica "Cosmos 1" bola vypustená 21. júna 2005 o 19:46:09 UTC.
Pozemná stanice, ktoré mali zaznamenať signál z plavidla, tento signál nezaznamenali, čo spôsobilo obavy o osud plavidla. Nakoniec 22. júna o 04:40 UTC spoločnosť Planetary Society oznámila, že v nahraných dátach zo sledovacích staníc pravdepodobne našla signál hľadaného plavidla, ktorý, ak by bol potvrdený, znamená, že Cosmos 1 dosiahla obežnú dráhu, aj keď nesprávnu.
Zatiaľ však ruské spravodajské agentúry oznamovali, že plavidlo obežnú dráhu nedosiahlo:
Plánovaný priebeh misie.
Slnečná plachetnica mohla byť použitá tiež na meranie účinku umelého mikrovlnného žiarenia vysielaného z pozemného radaru. 70m tanier v Goldstone, ktorý je súčasťou Deep Space Network agentúry NASA, mal byť použitý na ožiarenie plachiet 450kW lúčom. Tento experiment by však bol uskutočnený až po ukončení primárnej misie testujúcej kontrolovaný let slnečnej plachetnice.
Edmond Audran

Edmond Audran (* 12. apríl 1840, Lyon, Francúzsko – † 17. august 1901, Tierceville) bol francúzsky operetný skladateľ.
Životopis.
Pochádzal z hudobníckej rodiny - jeho otec Marius Pierre Audran bol v mladosti operný tenorista v Théâtre national de l'Opéra-Comique, neskôr učiteľ spevu a riaditeľ konzervatória v Marseilles, a mladší brat operetný tenorista. Študoval na "École Niedermeyer" v Paríži, kde bol medzi jeho učiteľmi Camille Saint-Saëns.
V roku 1861 sa presťahoval s rodičmi do Marseille, kde sa stal organistom a dirigentom zboru v Kostole sv. Jozefa. Komponovať začal najprv sakrálnu hudbu, ale začiatkom 60. rokov začal skúšať komponovať aj dramatické diela pre miestne divadlo. Priateľ Henri Chivot ho nahovoril na skomponovanie hudby k jeho libretu "Le Grand Mogol". Operetu s úspechom uviedlo marseillské divadlo Théatre Gymnase v roku 1867. Úspech Audrana povzbudil a po čase si vydobyl slávu v Paríži a aj v zahraničí (hlavne v Anglicku) svojimi operetami "Les Noces d'Olivette" (1879), "La Mascotte" (1880) a "Miss Helyet" (1890). Najväčší úspech dosiahol až ku koncu svojho života operetou "La Poupée" ("Bábika") v roku 1896 v Théathe de la Gaité v Paríži.
Slnečná plachetnica

Slnečná plachetnica je kozmické plavidlo, ktoré je poháňané tlakom dopadajúceho slnečného, alebo prípadne aj iného žiarenia na veľkú odrazovú plochu. Pretože plocha musí byť čo najväčšia, pripomína plachtu. Kozmické plavidlo je potom urýchľované v smere normály k plachte podobne, ako vietor poháňa klasické námorné plachetnice. Nakláňaním plachty možno regulovať zrýchlenie a smer letu. Vďaka fyzike letov na obežnej dráhe je možné letieť aj smerom k Slnku, stačí iba spomaliť.
Pretože tlak žiarenia je veľmi malý, je veľmi malé tiež zrýchlenie, pôsobí však neustále a to bez pohonných hmôt. Pre dosiahnutie využiteľného zrýchlenia okolo 1 mm·s−2 je potrebná veľkosť plachty rádovo stovky metrov až kilometrov pri veľmi malej hmotnosti plachty.
Je potrebné zdôrazniť, že plachetnica nie je poháňaná slnečným vetrom, ale v podstate iba žiarením. Tlak častíc slnečného vetra je asi 10 000-krát menší. 
Plachetnica je vhodná najmä pre medziplanetárne lety a pre vysoké dráhy nad Zemou, a to skôr s ľahším nákladom. Nedá sa použiť pre štart zo Zeme a je veľmi nevhodná pre nízke obežné dráhy.
Prvé zmienky o možnosti „plachtenia“ sú už u Johannesa Keplera, neskôr u J. Verna, v 60. rokoch bola predstava plachty spopularizovaná "Cordwainerom Smithom" v poviedke "The Lady who Sailed the Soul" (1960) a Arthurom Charlesom Clarkom v poviedke "The Wind from the Sun" (1972).
Pokus o vypustenie slnečnej plachetnice "Cosmos 1" 21. júna 2005 sa nevydaril.
Tlak slnečného žiarenia.
Slnečné žiarenia (slnečná konštanta) E=1361 W/m2 pri 1 au (vzdialenosť Zeme-Slnka) v znení revízie z roku 2011:
p = E/c 
p - tlak slnečného žiarenia Pa
E - slnečné žiarenie W/m2
c - rýchlosť svetla m/s
dokonalá absorpcia: p = 4,54 μN na meter štvorcový (4,54 μPa) v smere dopadajúceho lúča (neelastická kolízia)
dokonalá odrazovosť: p = 9,08 μN na meter štvorcový (9,08 μPa) v smere kolmom na povrch (pružná kolízia)
Výsledná sila pre dokonale odrazovú plachtu 
F = 2 E/c S cos2 θ / R2 
S - plocha plachty m2
θ - uhol dopadu svetla na plachtu, meraný od kolmice k plachte
R - vzdialenosť Slnko - plachetnica v au
Interpreter

Interpreter je počítačový program, druh prekladača, ktorý interpretuje iný program napísaný v nejakom programovacom jazyku. Interpretre môžu program interpretovať riadok po riadku alebo preložia program do nejakého medzikódu a tento medzikód potom vykonávajú. Ak je v programe syntaktická chyba, prvý druh interpretra vykoná program po túto syntaktickú chybu a zahlási chybu na príslušnom riadku, druhý druh interpretra program nezačne vykonávať a počas prekladu do medzikódu zahlási chybu. 
Nevýhodou interpretera je (zvyčajne) nižšia rýchlosť vykonávania programu (oproti kompilovanému kódu), výhodami sú jednoduchosť procesu interpretácie, nezávislosť na operačnom systéme a hardvéri počítača a možnosť okamžitej syntaktickej kontroly zdrojového kódu.
Interpreter môže byť vo všeobecnosti interpretátorom ľubovoľného formalizovaného jazyka, napríklad interpreter matematických výrazov.
NGC 3184

NGC 3184 je špirálová galaxia v súhvezdí Veľká medvedica.
NGC 3628

NGC 3628 je špirálová galaxia v súhvezdí Lev.
Obrana

Obrana môže byť:
M 66 (skupina galaxií)

Skupina galaxií M66 je fyzická skupina galaxií v súhvezdí Lev. Jej jadro tvoria galaxie NGC 3628, M65 a M66 a nazývajú sa Levov triplet. Skupina je pomenovaná po jej najjasnejšom členovi a môže sa nachádzať v rovnakej superkope ako skupina galaxií M96.
Levov triplet

Levov triplet (tiež Arp 317) je trojica špirálových galaxií v súhvezdí Lev. Pozostáva z galaxií M65, M66 a NGC 3628. Triplet vytvára jadro skupiny galaxií M66. Halton Arp ho zaradil do svojho katalógu podivných galaxií medzi skupiny galaxií. Fyzicky blízko sa nachádza skupina galaxií M96. Tieto dve skupiny môžu byť oddelené časti omnoho väčšej skupiny, niekedy je Levov triplet považovaný za súčasť skupiny galaxií M96.
NGC 3982

NGC 3982 je špirálová galaxia v súhvezdí Veľká medvedica.
NGC 7331

NGC 7331 je špirálová galaxia v súhvezdí Pegas.
NGC 4395

NGC 4395 je špirálová galaxia. Spomedzi galaxií má najmenšiu známu supermasívnu čiernu dieru v jej strede. Nachádza sa v súhvezdí Poľovné psy. Jej zdanlivá hviezdna veľkosť je 10.
NGC 4555

NGC 4555 je osamotená eliptická galaxia.
NGC 4565

NGC 4565 je špirálová galaxia v súhvezdí Vlasy Bereniky.
NGC 4881

NGC 4881 je obria eliptická galaxia v súhvezdí Vlasy Bereniky.
NGC 6240

NGC 6240 alebo Galaxia Hviezdica je galaxia v súhvezdí Hadonos, ktorú objavil francúzsky astronóm Édouard Jean-Marie Stephan 12. júla 1871.
Jej zdanlivá hviezdna veľkosť je 12,8.
NGC 6397

NGC 6397 je guľová hviezdokopa v súhvezdí Oltár. Jej centrálna oblasť obsahuje mladé hmotné modré hviezdy, navyše navzájom blízke. Vznik týchto záhadných mladých hviezd nazývaných „modrí oneskorenci“ sa vysvetľuje zrážkou dvoch či dokonca troch málo hmotných hviezd.
Kružidlo (galaxia)

Galaxia Kružidlo je špirálová galaxia v súhvezdí Kružidlo. Táto seyfertova galaxia je vzdialená 13 miliónov svetelných rokov od Zeme. Vybuchla v nej supernova SN 1996cr.
SN 1996cr.
SN 1996cr je supernova, ktorú objavil v roku 2001 Franz Bauer. Analýza z teleskopu AAT ukazuje, že supernova vybuchla medzi 28. januárom 1995 a 15. marcom 1996. Má veľa podobností so supernovou SN 1987A. Je to jedna z najjasnejších supernov v rádiovom žiarení aj v röntgenovom žiarení.
Kýl (trpasličia galaxia)

Trpasličia galaxia Kýl je trpasličia galaxia v súhvezdí Kýl.
Vodnár (trpasličia galaxia)

Trpasličia galaxia Vodnár je trpasličia nepravidelná galaxia v súhvezdí Vodnár.
Veľký pes (trpasličia galaxia)

Trpasličia galaxia Veľký pes je trpasličia nepravidelná galaxia v súhvezdí Veľký pes.
Drak (trpasličia galaxia)

Trpasličia galaxia Drak je trpasličia galaxia eliptického typu, člen Miestnej skupiny galaxií a satelit Mliečnej cesty. Ostatné výskumy naznačujú, že by mohla obsahovať veľké množstvo tmavej hmoty. Priemer galaxie je 500 svetelných rokov.
Pec (trpasličia galaxia)

Trpasličia galaxia Pec alebo Systém Fornax je trpasličia galaxia v súhvezdí Pec. Obsahuje 6 guľových hviezdokôp, z ktorých najväčšia, NGC 1049, bola objavená skôr ako samotná galaxia.
Jej jasnosť je asi 9 magnitúd, no rozprestiera sa na takej veľkej ploche (dvojnásobok priemeru mesačného kotúča), že sa kvôli nízkej plošnej jasnosti dá zachytiť len na fotografických snímkach. Je to eliptická galaxia s priemerom asi 3000 svetelných rokov, svietivosťou 20 miliónov sĺnk a nachádza sa vo vzdialenosti 430 000 až 1 000 000 svetelných rokov.
NGC 1049

NGC 1049 je guľová hviezdokopa v súhvezdí Pec, ktorú objavil anglický astronóm John Herschel 19. októbra 1835.
Jej zdanlivá hviezdna veľkosť je 12,6.
Tukan (trpasličia galaxia)

Trpasličia galaxia Tukan je trpasličia galaxia v súhvezdí Tukan.
Malý voz (trpasličia galaxia)

Trpasličia galaxia Malý voz je trpasličia galaxia v súhvezdí Malá medvedica a je satelitom Mliečnej cesty.
Sextant (trpasličia galaxia)

Trpasličia galaxia Sextant je trpasličia eliptická galaxia v súhvezdí Sextant.
Pegas (trpasličia galaxia)

Trpasličia galaxia Pegas je trpasličia nepravidelná galaxia v súhvezdí Pegas.
Strelec (trpasličia eliptická galaxia)

Trpasličia eliptická galaxia Strelec alebo SagDEG (Sagittarius Dwarf Elliptical Galaxy) je trpasličia eliptická galaxia v súhvezdí Strelec. Je to satelitná galaxia Galaxie a zároveň jedna z našich najbližších galaxií.
Túto 65 000 svetelných rokov vzdialenú galaxiu, objavili v roku 1994 Rodrigo Ibata, Gerard Gilmore a Mike Irvin. V roku 2011 bolo zistené, že táto galaxia obieha Galaxiu. Pri tomto pohybe je Galaxiou postupne pohlcovaná. Napriek svojej blízkosti je táto galaxia tak málo jasným a tak plošne rozsiahlym (10°) objektom, že dlho unikala pozornosti astronómov. SagDEG obieha okolo našej Galaxie spolu s inými menej hmotnými galaxiami. Gravitačné pole deformuje túto malú galaxiu do tvaru, ktorý je pretiahnutý smerom k nám. Časom bude SagDEG úplne roztrhaný a pohltený našou Galaxiou. Takéto splývanie galaxií sa nazýva galaktický kanibalizmus. 
Druhá, podobná galaxia je SagDIG – Sagittarius Dwarf Irregular Galaxy (Trpasličia nepravidelná galaxia Strelec). Obe galaxie sú členmi Miestnej skupiny galaxií a sprievodcovia Galaxie.
Sochár (trpasličia galaxia)

Trpasličia galaxia Sochár je trpasličia sférická galaxia v súhvezdí Sochár. Jej stred sa nachádza asi 4° južne od hviezdy alfa Sculptoris. 
Je to šiesta najbližšia galaxia k našej Galaxii a nachádza sa vo vzdialenosti 250 000 svetelných rokov. Jej priemer je asi 1 000 ly a svietivosť 1,5 milióna svietivosti Sĺnk. Dá sa identifikovať len na dlho exponovaných snímkach cez veľké teleskopy.
Šošovka Huchra

Šošovka Huchra je galaxia, ktorá spôsobuje efekt gravitačnej šošovky Einsteinovho kríža. Nazýva sa aj "ZW 2237+030".
Lev II

Trpasličia galaxia Lev II je trpasličia sférická galaxia v súhvezdí Lev, v Miestnej skupine galaxií.
Veľký voz I

Trpasličia galaxia Veľký voz je trpasličia sférická galaxia v súhvezdí Veľká medvedica.
Súhvezdie Veľký voz
Andromeda II

Androméda II je trpasličia sférická galaxia v súhvezdí Androméda, nachádzajúca sa medzi galaxiami M31 a M33.
Andromeda III

Andromeda III je trpasličia sférická galaxia, nachádzajúca sa vo vzdialenosti asi 2,44 milióna svetelných rokov od slnečnej sústavy v súhvezdí Androméda. Je to satelitná galaxia Galaxie Androméda a patrí do miestnej skupiny galaxií. Andromédu III objavil kanadský astronóm Sidney Van den Bergh na fotografiách z rokov 1970 a 1971.
Sidorovo

Sidorovo () je masív nachádzajúci sa vo Veľkej Fatre nad Ružomberkom. Je vytvorený vápencom a dolomitmi. Je najvyšším vrcholom hrebeňa Veľkej skaly, nachádzajúci sa na jej južnom konci. Charakteristickým znakom Sidorova sú viditeľné známky erózie v podobe mohutných skalných stien a odkryvov, ktoré najlepšie vidieť na južnej strane. Na východnej a západnej strane sa v početnej miere vyskytujú skalné ihly. Najznámejšou ihlou je Krkavá skala na východnej strane.
Flóra a fauna.
Flóra Sidorova je typická pre mierne podnebie Karpát. Sidorovo je umelo zalesnené. Najväčšie zastúpenie majú ihličnaté dreviny (smreky, borovice), ale v hodnej miere sa vyskytujú aj listnaté dreviny (buk). Z nízkych drevín sa bohato vyskytujú šípky a trnky.
Zo živočíchov treba spomenúť výskyt medveďa hnedého, líšku obyčajnú a vzácne aj vlka. Z drobných cicavcov tu má zastúpenie veverica obyčajná, veverica karolínska, kuna obyčajná a plch hôrny. Vysoká poľovná zver je zastúpená v podobe jeleňa a srny. Z vtákov sa tu vyskytuje myšiak hôrny, jastrab obyčajný, pustovka obyčajná, sýkorka bielolíca, trasochvost biely, sojka škriekavá, či početné kŕdle krkavca alebo sovy.
História.
História siaha do obdobia ľudu lužickej kultúry. Na vrchole Sidorova stálo výšinné halštatské hradisko. Usudzuje sa, že slúžilo pre obyvateľov osady v okolí Ludrovej ako posledné útočisko. Našli sa tu predhistorické črepy a žabice - skaly na hádzanie prakom. Spomínané exponáty sa našli začiatkom 30. rokov minulého storočia počas amatérskeho archeologického výskumu (Ing. Ivan Houdek v rokoch 1931-32).
2. svetová vojna.
Počas turistického výstupu bola nájdená zarastená cesta na vrchol z východnej strany. Na vrchole Sidorova bola údajne umiestnená nemecká protiletecká batéria, kvôli ktorej bola vybudovaná spomínaná cesta na vrchol. Celý vrchol bol opevnený a vyriešené to bolo tak, aby nemecké jednotky mohli zásobovať svoju jednotku umiestnenú na vrchole. Mali tam protiletecké delo a inú ťažkú vojenskú techniku. Pod vrcholom je údajne aj studnička, ktorá im slúžila ako zdroj a zásobáreň vody. O tom svedčí aj celá séria zákopov nájdených okolo vrcholu. Vlkolínec a jeho ľudia boli však počas vojny evakuovaní do Liptovskej Lúžnej, možno aj preto si na spomínanú cestu nikto z nich nepamätá. Možno iba pár žijúcich ľudí, ktorí boli v SNP a bojovali proti spomínanej nemeckej jednotke.
Po skončení vojny cesta a všetko okolo nej upadlo do zabudnutia. Jej význam sa stratil a časom sa stratila pod vplyvom intenzívneho zalesňovania Sidorova. 
Turistika.
Z turistického hľadiska sú významné početné lesné chodníčky vedúce pozdĺž celého hrebeňa. V blízkosti Sidorova sa nachádza lyžiarske stredisko Malinô - Brdo a Vlkolínec, pamiatka UNESCO.
Lorenzo Scupoli

Lorenzo Scupoli (* okolo 1530, Otranto, Taliansko – † 28. november 1610, Neapol) bol taliansky rehoľník, teatín, mystik, súčasník sv. Františka Saleského.
Keď mal 40 rokov vstúpil do rádu teatínov. V decembri 1577 stal sa kňazom. O osem rokov ho obvinili z „priestupku“ o ktorom nie sú informácie, lebo regula rádu predpisovala všetky dokumenty spáliť do jedného roka. Trestom bolo väzenie (r. 1585), suspendácia kňazstva (ad divinis) a prepustenie do stavu bratov - laikov v ktorom zostal až do smrti.
29. apríla 1635 (rok nie je 100% istý) ho rehabilitovali. Bol pochovaný v Dóme sv. Paulo Maggiore v Neapole v spoločnom hrobe jeho spolubratov. Sv. František Saleský o ňom povedal že svoj život znášal v pokore ako opravdivý svätec.
Planetárium (budova)

Planetárium je budova určená na projekciu a prezentáciu nočnej oblohy alebo na nacvičovanie nebeskej navigácie. Slúži na výuku a popularizáciu astronómie. Planetárium môže, ale nemusí byť spojené s hvezdárňou. 
Tradične a najčastejšie sa planetáriom myslí budova s tzv. projekčným planetáriom, čo je špeciálny premietací prístroj a zariadenie, ktorým sa mechanickými a optickými prostriedkami premieta do kupply zo stredu kupply s veľkou presnosťou obraz hviezdnej oblohy a pohybov kozmických telies (najmä hviezd, Mesiaca, planét a Slnka) v súlade s fyzikálnymi zákonmi týchto pohybov. V tomto prípade ide o tzv. optomechanické planetárium alebo optomechanický prístroj. Hviezdy premieta cez veľmi malé dierky, za ktorými je umiestnený veľmi silný svetelný zdroj.
V súčasnosti sú čoraz rozšírenejšie tzv. digitálne planetáriá, ktoré premietajú obraz projektormi špeciálne prispôsobenými zakriveným plochám kupoly. Digitálne planetárium vie okrem polôh hviezd vyobraziť napríklad ich spojnice v súhvezdiach, mytologickú podobu, atmosférické úkazy, či ukázať detailne rôzne objekty slnečnej sústavy, hlbokého vesmíru a vykonávať simuláciu vesmírneho letu. Pohyb obrazu generovaného v takomto planetáriu nie je na rozdiel od optomechanického prístroja nijako obmedzený.
Prvé planetárium sveta bolo založené 21. októbra 1923 v Deutsches Museum. Najväčšie planetárium sveta sa nachádza v Liberty Science Center a má priemer kupoly 27 metrov.
Externé odkazy.
Softvér:
Iné:
Astronomické observatórium

Astronomické observatórium alebo hvezdáreň je vedeckovýskumný ústav zameraný na systematické astronomické pozorovania. Je to druh observatória.
Astronomické observatóriá sa nachádzajú obyčajne ďaleko od umelých osvetlení miest, v klimaticky optimálnych, často vo vysokohorských oblastiach. Často sú vysunutými pracoviskami astronomických výskumných ústavov. 
Sú vybavené optickými alebo rádiovými ďalekohľadmi, zariadeniami na získavanie a spracúvanie pozorovaní, presnými hodinami, počítačmi a inými prístrojmi. Optické ďalekohľady sa väčšinou nachádzajú v okrúhlych miestnostiach s otočnými kupolami a odsuvnou štrbinou, aby sa dala pozorovať ľubovolná časť oblohy. 
Podľa špecializácie sa rozlišuje o.i.:
Kriváň

Kriváň môže byť:
Křtomil

Křtomil je obec ležiaca v okrese Přerov. Jej katastrálne územie má rozlohu a žije tu obyvateľov ("").
Želatovice

Želatovice je obec ležiaca v okrese Přerov. Ich katastrálne územie má rozlohu a žije tu obyvateľov ("").
Žákovice

Prvá písomná zmienka o obci pochádza z roku 1376.
Zámrsky

Zámrsky sú obec ležiaca v okrese Přerov. Ich katastrálne územie má rozlohu a žije tu obyvateľov ("").
Zábeštní Lhota

Zábeštní Lhota je obec ležiaca v okrese Přerov. Ich katastrálne územie má rozlohu a žije tu obyvateľov ("").
Výkleky

Výkleky sú obec ležiaca v okrese Přerov. Ich katastrálne územie má rozlohu a žije tu obyvateľov ("").
Všechovice (okres Přerov)

Všechovice je obec ležiaca v okrese Přerov. Ich katastrálne územie má rozlohu a žije tu obyvateľov ("").
Věžky (okres Přerov)

Věžky sú obec ležiaca v okrese Přerov. Ich katastrálne územie má rozlohu a žije tu obyvateľov ("").
Veselíčko (okres Přerov)

Veselíčko je obec ležiaca v okrese Přerov. Ich katastrálne územie má rozlohu a žije tu obyvateľov ("").
Ústí (okres Přerov)

Ústí je obec ležiaca v okrese Přerov. Ich katastrálne územie má rozlohu a žije tu obyvateľov ("").
Uhřičice

Uhřičice sú obec ležiaca v okrese Přerov. Ich katastrálne územie má rozlohu a žije tu obyvateľov ("").
Turovice

Turovice je obec ležiaca v okrese Přerov. Ich katastrálne územie má rozlohu a žije tu obyvateľov ("").
Alexandr Arturovič Rou

Alexandr Arturovič Rou (; * 24. február 1906, Sergijev Posad, Moskovská oblasť, Ruský štát† 28. december 1973, Moskva, RSFSR, ZSSR) bol ruský filmový režisér a secnárista. Preslávil sa najmä režírovaním rozprávok.
Jeho otec bol írsky inžinier, ktorý prišiel do Ruska stavať mlyny. Alexandr Rou od dvadsiatych rokov pôsobil v agitačnom divadle, v rokoch 19311934 absolvoval filmovú školu, roku 1939 nakrútil svoj prvý film "Vasilisa Prekrasnaja". V roku 1968 obdržal titul národného umelca RSFSR.
Alexandr Rou zomrel dňa 28. decembra 1973 po zdravotných komplikáciách v nemocnici.
Zubné lekárstvo

Zubné lekárstvo alebo stomatológia je odvetvie medicíny, veda o umiestnení, organizácii, funkcii zubov, kostí a mäkkých tkanív v ústnej dutine. Lekár, ktorý sa zaoberá zubným lekárstvom sa nazýva zubný lekár, stomatológ alebo zubár. Vo väčšine krajín musí absolvovať štúdium na univerzite (obvykle 4 – 8 rokov) a odbornú prax s pacientami.
Samson Iosifovič Samsonov

Samson Iosifovič Samsonov, pôvodným menom "Edeľštejn" (* 23. február 1921, Novozybkov – † 31. august 2002, Moskva) bol ruský filmový režisér.
Trácia (historické územie)

Trácia (, , , ) je historické územie na juhovýchodnom Balkáne medzi Egejským, Marmarským a Čiernym morom. V období 1.6. storočia bolo toto územie rímskou a byzantskou provinciou.
V súčasnosti je Trácia časťou južného Bulharska, severovýchodného Grécka a európskej časti Turecka. Trácia sa kedysi nachádzala v ríši Alexandra Veľkého (Macedónskeho).
Literárna veda

Literárna veda alebo veda o literatúre je samostatná humanitná alebo umenovedná disciplína, ktorá sa zaoberá umeleckou literatúrou. Vyvinula sa z tradičnej filológie. 
Literárna veda poznáva literatúru, čiže literárne objekty a javy. Aby sa určité predmety alebo javy stali literárnymi faktami, musia sa stať najprv súčasťami tzv. literárneho bytia, resp. literárneho života, čo značí, že musia byť práve ako literárne akceptované a potvrdené určitým spoločenským vedomím, ba aj istou sférou konkrétnej spoločenskej praxe. Teda už samotný ontologický charakter literárnych faktov je čímsi podmieneným (na rozdiel od faktorov, ktoré poznáva povedzme botanika alebo zoológia).
Slovenská literárna veda.
Slovenská literárna veda je veda o literatúre vôbec a slovenskej literatúre zvlášť pestovaná slovenskými literárnymi vedcami. Má výrazný vplyv na rozvoj slovenskej filozofie a zásluhu na ňom.